

**Referat fra årsmøte i Samfunnsviterne Rogaland**

Dato: 19. juni 2023

Tidspunkt: 18.00 – 20.00

Digitalt møte: 9 deltok under årsmøtet, inklusiv en fra sekretariatet.

Stemmeberettiget: 8

**Saksliste:**

1. **Godkjenning av innkalling og saksliste.**

**Vedtak:** Innkalling og saksliste ble godkjent.

1. **Behandle årsberetning.**Leder i fylkesstyret presenterte årsberetningen for 2022.

En kommenterte at det har vært lite aktivitet i 2022. Andre mente året sett under ett var ok. Det er et ønske om å ta privat sektor mer på alvor fremover. Det ble sagt at det gjerne skulle vært med antall deltakere på seminar i juni.

**Vedtak**: Årsmøtet godkjente årsberetningen for 2022.

1. **Orientering om regnskap 2022**

Leder i fylkesstyret orienterte om regnskapet for 2022.

Det ble nevnt at arrangementet i juni var dyrt. Vi må passe på at utgiftene ikke løper løpsk.

**Vedtak:** Årsmøtet tok orientering om regnskapet for 2022 til etterretning.

1. **Handlingsprogram og budsjett 2022**

På grunn av ulike omstendigheter er det ikke laget plan for 2023.

1. **Innkomne saker**Det var ingen innkomne saker til behandling.
2. **Valg av nytt styre**  Valgkomiteen hadde ikke klart å få medlemmer til å stille opp til styret. Dermed kunne valg ikke gjennomføres.

Det skal gjennomføres ekstraordinært årsmøte 7. september. Dette møtet blir fysisk.

Referent
Torben Dyhr-Nielsen
Sandnes, 19. juni 2023